  Майя Бывальцева Музъем укыр мускыт луэмен сэрен ялэм шуэрес югдур Удмуртиын матысь дыре палэнтэмын луыны быгатоз, малы ке шуоно куазь тупатскиз. 3-тӥ гудырикошконэ журналистъёслы со сярысь вераз элькун кивалтэтлэн тӧроезлэн воштӥсезлэсь ужзэ быдэсъясь Сергей Токарев. «Туннэ кылем арлэн вадесаз вуиськомы ни. <…> Пудо сиён дасянэн бадӟым шугъяськонъёс луозы шуыса кышкаськомы вал, но али югдур тупатскиз. Лымшор ёросъёсын ужъёс умойгес мыно, уйпал ёросъёсын кӧня ке уродгес. Уйпал ёросъёсын но пудолы тырмыт сиён дасяломы шуыса оскиськомы», — пусйиз Токарев. Тодэ вайытом, 19-тӥ пӧсьтолэзе тодмо луиз, «гурт возёс культураос будон вакытэ музъем укыр кот луэмен» сэрен улосвылын шуэрес югдур ялӥзы шуыса. Удмуртиысь гурт возёсъя но сиён-юонъя министрлэсь ужзэ быдэсъясь Александр Прохоров верамъя, зоръёс сэрен тулыс бусы ужъёсты бергес кутскизы, соин валче югдурысь потон амалъёсын ужанрадлык дасязы. Отын пудо сиён дасянъя мукет технологиосты чаклазы. Тегъёс: Удмуртия гуртвозёс пудовордон СергейТокарев  